CELEX: 62019TN0588
Language: sk
Date: 2019-08-27 00:00:00
Title: Vec T-588/19: Žaloba podaná 27. augusta 2019 – Novomatic/EUIPO – adp Gauselmann (Power Stars)

7.10.2019   
            
            
               SK
            
            
               Úradný vestník Európskej únie
            
            
               C 337/22
            
         
      Žaloba podaná 27. augusta 2019 – Novomatic/EUIPO – adp Gauselmann (Power Stars)
      (Vec T-588/19)
      (2019/C 337/23)
      Jazyk, v ktorom bola podaná žaloba: nemčina
      
         Účastníci konania
      
      
         Žalobkyňa: Novomatic AG (Gumpoldkirchen, Rakúsko) (v zastúpení: M. Ringer, Rechtasanwalt)
      
         Žalovaný: Úrad Európskej únie pre duševné vlastníctvo (EUIPO)
      
         Ďalší účastník konania pred odvolacím senátom: adp Gauselmann GmbH (Lübbecke, Nemecko)
      
         Údaje týkajúce sa konania pred EUIPO
      
      
         Majiteľ spornej ochrannej známky: žalobkyňa
      
         Dotknutá sporná ochranná známka: obrazová ochranná známka Európskej únie Power Stars – Ochranná známka Európskej únie č. 8 435 695
      
         Konanie pred EUIPO: konanie o výmaze
      
         Napadnuté rozhodnutie: rozhodnutie druhého odvolacieho senátu EUIPO z 13. júna 2019 vo veci R 2038/2018-2.
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil napadnuté rozhodnutie v rozsahu, v akom bolo zamietnuté odvolanie týkajúce sa vyhlásenia výmazu ochrannej známky Európskej únie č. 8 435 695 pre výrobky „Zariadenie pre kasína, a to ruletové stoly a ruletové kolesá; Kasínové hry, hracie automaty a hracie stroje, najmä pre obchodné využitie v kasínach a herňách s alebo bez vyplácania výhier alebo výherné hry cez internet; automaty na mince a/alebo elektronické hracie prístroje na peniaze a alebo bez možnosti výhry; elektronické alebo elektrotechnické hracie prístroje, hracie automaty, hracie stroje, automaty na mince, ktoré fungujú po vhodení mincí, žetónov, bankoviek, lístky alebo prostredníctvom elektronických, magnetických alebo biometrických pamäťových médií, najmä pre priemyselné využitie v kasínach a hracích halách s alebo bez vyplatenia výhry; kryty pre automaty na mince, prístroje pre hry šťastia, hracie automaty a stroje; elektrické, elektronické alebo elektromechanické prístroje na realizáciu hier binga, lotériových hier alebo video lotériových hier a pre stávkové kancelárie, sieťovo alebo nezosieťované; Elektropneumatické a elektrické ťahacie stroje (hracie automaty)“ a zmenil ho tak, aby sa zamietol návrh na výmaz ďalších účastníkov konania a navyše uložil ďalšiemu účastníkovi konania povinnosť nahradiť trovy odvolacieho konania a konania o výmaze,
               
            
                  —
               
               
                  subsidiárne zrušil napadnuté rozhodnutie v rozsahu, v akom bolo zamietnuté odvolanie týkajúce sa výmazu ochrannej známky Európskej únie č. 8 435 695 pre vyššie uvedené výrobky a pokiaľ ide o túto časť rozhodnutia, vrátil vec EUIPO,
               
            
                  —
               
               
                  uložil EUIPO povinnosť nahradiť trovy konania.
               
            
         Uvádzané žalobné dôvody
      
      
                  —
               
               
                  porušenie článku 58 ods. 1 písm. a) a ods. 2 nariadenia Európskeho parlamentu a Rady (EÚ) 2017/1001,
               
            
                  —
               
               
                  porušenie článku 94 ods. 1 prvej vety nariadenia Európskeho parlamentu a Rady (EÚ) 2017/1001
               
            
                  —
               
               
                  porušenie článku 94 ods. 1 druhej vety nariadenia Európskeho parlamentu a Rady (EÚ) 2017/1001.